3.10.2022
DA
Den Europæiske Unions Tidende
L 255/1
II (Ikke-lovgivningsmæssige retsakter)
INTERNATIONALE AFTALER RÅDETS AFGØRELSE (EU) 2022/1664 af 20. september 2022 om indgåelse på Unionens vegne af rammeaftalen mellem Den Europæiske Union og dens medlemsstater på den ene side og Australien på den anden side
RÅDET FOR DEN EUROPÆISKE UNION HAR —
under henvisning til traktaten om Den Europæiske Union, særlig artikel 37, under henvisning til traktaten om Den Europæiske Unions funktionsmåde, særlig artikel 207 og artikel 212, stk.
1, sammenholdt med artikel 218, stk.
6, litra a), og artikel 218, stk.
8, andet afsnit, under henvisning til fælles forslag fra Europa-Kommissionen og Unionens højtstående repræsentant for udenrigsan­ liggender og sikkerhedspolitik, under henvisning til godkendelse fra Europa-Parlamentet (1), og ud fra følgende betragtninger: (1)
I henhold til Rådets afgørelse (EU) 2017/1546 (2) blev rammeaftalen mellem Den Europæiske Union og dens medlemsstater på den ene side og Australien på den anden side (»aftalen«) undertegnet den 7. august 2017, og visse af aftalens bestemmelser anvendes midlertidigt, indtil aftalen træder i kraft, jf. aftalens artikel 61.
(2)
Formålet med aftalen er at styrke samarbejdet på tværs af et bredt spektrum af politikområder, herunder menneskerettigheder, ikkespredning af masseødelæggelsesvåben, bekæmpelse af terrorisme, samarbejde om økonomiske og handelsmæssige anliggender, sundhed, miljø, klimaforandringer, energi, uddannelse, kultur, arbejdsmarkedsforhold, katastrofehåndtering, fiskeri og maritime anliggender, transport, retligt samarbejde og bekæmpelse af hvidvaskning af penge, finansiering af terrorisme, organiseret kriminalitet og korruption.
(3)
Aftalen bør godkendes —
VEDTAGET DENNE AFGØRELSE:
Artikel 1 Rammeaftalen mellem Den Europæiske Union og dens medlemsstater på den ene side og Australien på den anden side godkendes herved på Unionens vegne (3).
(1) Godkendelse af 18.4.2018 (endnu ikke offentliggjort i EUT)].
(2) Rådets afgørelse (EU) 2017/1546 af 29. september 2016 om undertegnelse på Den Europæiske Unions vegne og om midlertidig anvendelse af rammeaftalen mellem Den Europæiske Union og dens medlemsstater på den ene side og Australien på den anden side (EUT L 237 af 15.9.2017, s. 5).
(3) Aftalen er offentliggjort i Den Europæiske Unions Tidende (EUT L 237 af 15.9.2017, s. 7) sammen med afgørelsen om undertegnelse og midlertidig anvendelse af aftalen.